Ελληνικά καλλιτεχνικά σχολεία

Τα Καλλιτεχνικά Σχολεία της Ελλάδας είναι δημόσια σχολεία δευτεροβάθμιας γενικής εκπαίδευσης με διευρυμένο πρόγραμμα και με έμφαση στις Καλές Τέχνες. Περιλαμβάνουν Γυμνάσιο και Γενικό Λύκειο και ως υπερτοπικά - διαδημοτικά σχολεία μπορεί να δέχονται μαθητές από περισσότερους δήμους.

 Ιδρύθηκαν το 2003 και ο τρόπος λειτουργίας τους προσδιορίστηκε με σχετικές Υπουργικές Αποφάσεις, περιλαμβάνουν δε τις κατευθύνσεις: Εικαστικών Τεχνών Θεάτρου-Κινηματογράφου Χορού Σκοπός των καλλιτεχνικών σχολείων είναι η εξοικείωση, η προετοιμασία, η ενθάρρυνση και η υποστήριξη του ενδιαφέροντος των μαθητών για τις Καλές Τέχνες καθώς και η καλλιέργεια και η εκπαίδευση των δεξιοτήτων τους. Οι μαθητές εμβαθύνουν στην κατεύθυνση που επιθυμούν να ακολουθήσουν: Θεάτρου - Κινηματογράφου, Χορού (Κλασικού και Σύγχρονου) και Εικαστικών Καλών Τεχνών. Κατεύθυνση εικαστικών Στην κατεύθυνση των εικαστικών επιδιώκεται η ενίσχυση της δημιουργικότητας, της έκφρασης και του πειραματισμού με χρήση ποικίλων υλικών και μέσων. Στα εργαστήρια του σχολείου οι καλλιτέχνες-εκπαιδευτικοί εξοικειώνουν τους μαθητές με τις αισθητικές αξίες της τέχνης, ενισχύουν την ικανότητα τους να προσεγγίζουν το φυσικό ή δομημένο περιβάλλον, να διερωτώνται και να αναπτύσσουν κριτική στάση απέναντι σε ενέργειες που επηρεάζουν τη ζωή μας. Κατεύθυνση θεάτρου - κινηματογράφου Στην κατεύθυνση του θεάτρου - κινηματογράφου το πρόγραμμα επικεντρώνεται στην επίτευξη αρμονικής σχέσης με το σώμα το οποίο ως εργαλείο συνειδητοποίησης θα αποτελέσει στη συνέχεια μέσο σπουδής και έκφρασης αισθήσεων, ψυχικών καταστάσεων, ερμηνευτικών προσεγγίσεων διαφόρων ρόλων. Οι μαθητές διδάσκονται υποκριτική, φωνητική, βασικές αρχές σκηνοθεσίας, κινηματογραφικής τεχνολογίας - μοντάζ όπως και computer animation. Κατεύθυνση χορού Στην κατεύθυνση του χορού τα μαθήματα αφορούν σε βασικές ασκήσεις διδασκαλίας κλασικού μπαλέτου, μοντέρνου και παραδοσιακού χορού. Σταδιακά οι μαθητές - μέσω μεθοδευμένων ασκήσεων - οδηγούνται σε δραματουργική επεξεργασία ενός έργου, αποκτώντας βιωματική εξοικείωση με τους ρυθμούς, τα μουσικά μέτρα και τις αξίες αλλά και στοιχειώδεις γνώσεις για τη θεωρία και Ιστορία της Μουσικής. Το πρόγραμμα των καλλιτεχνικών σχολείων περιλαμβάνει, εκτός από όλα τα μαθήματα Γενικής Παιδείας του Γενικού Γυμνασίου- Λυκείου, μαθήματα Καλλιτεχνικής Παιδείας των τριών κατευθύνσεων. Σε αυτό το πλαίσιο, έχουν συνταχθεί Προγράμματα Σπουδών για όλα τα μαθήματα των καλλιτεχνικών κατευθύνσεων. Το ωρολόγιο πρόγραμμα των Καλλιτεχνικών Σχολείων, Γυμνασίων και Λυκείων, είναι διευρυμένο και διαμορφώνεται σε σαράντα (40) ώρες εβδομαδιαίως. Καλλιτεχνικά Γυμνάσια Στην Α΄ τάξη των Καλλιτεχνικών Γυμνασίων εγγράφονται μαθητές απόφοιτοι των Δημοτικών Σχολείων κατόπιν επιλογής (εισαγωγικών εξετάσεων). Η διαδικασία επιλογής των μαθητών που θα φοιτήσουν στην Α΄ τάξη των Καλλιτεχνικών Γυμνασίων διενεργείται το δεύτερο δεκαήμερο του Ιουνίου κάθε σχολικού έτους με απόφαση του Περιφερειακού Δ/ντή Εκπ/σης μετά από πρόταση του Συλλόγου διδασκόντων του Καλλιτεχνικού Σχολείου και εισήγηση της οικείας Δ/νσης Δ/θμιας Εκπ/σης. Για την επιλογή των μαθητών που θα φοιτήσουν στην Α΄ τάξη των Καλλιτεχνικών Γυμνασίων συγκροτείται για κάθε Καλλιτεχνικό Γυμνάσιο και για κάθε μία από τις κατευθύνσεις «Επιτροπή Επιλογής Μαθητών», η οποία ορίζεται με απόφαση του οικείου Περιφερειακού Διευθυντή Εκπαίδευσης ύστερα από εισήγηση του Καλλιτεχνικού Σχολείου και έγκριση της Επιτροπής Καλλιτεχνικών Σχολείων του Υπουργείου Παιδείας.. Κάθε μαθητής μπορεί να είναι υποψήφιος σε περισσότερες από μία κατευθύνσεις. Εάν επιλεγεί σε περισσότερες από μία κατευθύνσεις, θα εγγραφεί στην κατεύθυνση που θα επιλέξει ο ίδιος τελικά. Τα κριτήρια για τον καθορισμό του αριθμού των μαθητών που δέχεται ένα σχολείο είναι η κτιριακή υποδομή του σχολείου και γενικότερα όλες οι αναγκαίες προϋποθέσεις που εξασφαλίζουν την απρόσκοπτη λειτουργία του σχολείου. Ο αριθμός των μαθητών ανά τμήμα δεν μπορεί να υπερβαίνει τους εικοσιπέντε (25) μαθητές. Οι αιτήσεις για συμμετοχή στη διαδικασία επιλογής μαθητών υποβάλλονται από τους γονείς/κηδεμόνες των μαθητών/τριών στο Καλλιτεχνικό Γυμνάσιο της περιοχής τους. Καλλιτεχνικά Γενικά Λύκεια Στα Καλλιτεχνικά Γενικά Λύκεια και συγκεκριμένα στην Α΄ τάξη αυτών εγγράφονται αυτοδικαίως οι απόφοιτοι των Καλλιτεχνικών Γυμνασίων αλλά και μαθητές από άλλα Γυμνάσια μετά από κατατακτήριες εξετάσεις εφόσον ο επιτρεπόμενος αριθμός των μαθητών δεν έχει συμπληρωθεί, Η εξεταστέα ύλη των κατατακτηρίων εξετάσεων ανακοινώνεται από τα Καλλιτεχνικά Σχολεία. Στην Ελλάδα, το 2017, υπάρχουν 5 Καλλιτεχνικά Σχολεία (Γυμνάσιο-Λύκειο) που καλύπτουν μεγάλες περιοχές της χώρας ενώ προβλέπονται νέες ιδρύσεις Καλλιτεχνικών Σχολείων σε όλη τη χώρα στο άμεσο μέλλον.Έως το σχολικό έτος 2016-17 : Καλλιτεχνικό Σχολείο Γέρακα Καλλιτεχνικό Σχολείο Αμπελοκήπων Θεσσαλονίκης Καλλιτεχνικό Σχολείο Ηρακλείου ΚρήτηςΤο σχολικό έτος 2017 - 2018 ξεκίνησε η λειτουργία των Καλλιτεχνικό Σχολείο Κερατσινίου - Δραπετσώνας Καλλιτεχνικό Σχολείο ΠεριστερίουΤο σχολικό έτος 2018-2019 ξεκίνησε η λειτουργία του Καλλιτεχνικού Γυμνασίου Κοζάνηςέτος 2019-2020 ξεκίνησε τη λειτουργία του Καλλιτεχνικού Σχολείου Μεσολογγίου Καλλιτεχνικού Σχολείου Αθηνών Καλλιτεχνικό Σχολείο Γέρακα Ένωση Εκπαιδευτικών Εικαστικών Μαθημάτων «Fame» αλά ελληνικά-Ρεπορτάζ για τα καλλιτεχνικά σχολεία Καλλιτεχνικά Σχολείαιστοσελίδα του Υπουργείου Ανακτήθηκε στις 26 Αυγούστου 2017 Πειραματικά, Μουσικά, Καλλιτεχνικά, Εκκλησιαστικά, Διαπολιτισμικά Σχολεία Πύλη Επαγγελματικού Προσανατολισμού www.mysep.gr, Ανακτήθηκε στις 26 Αυγούστου 2017 Καλλιτεχνικό Γυμνάσιο Αμπελοκήπων Θεσσαλονίκης ,Φεστιβάλ “Μονόλογοι από το Αιγαίο 2017”, Διεθνής Ημέρα Δράσης 21 Μαρτίου 2017, www.aegeanmonologues.theatroedu.gr, Ανακτήθηκε στις 26 Αυγούστου 2017 Εκδηλώσεις Καλλιτεχνικού σχολείου Ηρακλείου στην Αθήνα, ΕΡΤ 8/5/2017, Ανακτήθηκε στις 25 Αυγούστου 2017 Οι μαθητές του καλλιτεχνικού Γυμνασίου-Λυκείου Ηρακλείου Κρήτης γνωρίζουν τη γλώσσα και την παράδοση των Πομάκων της Θράκης, www.radio899.gr, 15/3/2017, Ανακτήθηκε στις 25 Αυγούστου 2017 SOS από το Καλλιτεχνικό Σχολείο Θεσσαλονίκης www.alfavita.gr, Ανακτήθηκε στις 26 Αυγούστου 2017 Ερώτηση για το Μουσικό και το Καλλιτεχνικό Σχολείο Ηρακλείου, Ερώτηση για τα προβλήματα του Μουσικού και του Καλλιτεχνικού Σχολείου Ηρακλείου Κρήτης προς τον υπουργό Παιδείας των βουλευτών του ΚΚΕ Μανώλη Συντυχάκη, Σταύρο Τάσσο και Γιάννη Δελή. www.902.gr/,11/1/2016, Ανακτήθηκε στις 26 Αυγούστου 2017 «Ζωγραφίζουν, χορεύουν, γράφουν και είναι… σχολείο!». Ελένη Σβορώνου (03 Ιουνίου 2014), Ερευνητές. Η Καθημερινή. Ανακτήθηκε στις 26 Αυγούστου 2017 Το Καλλιτεχνικό Σχολείο Γέρακα στο Ίδρυμα Μιχάλης Κακογιάννης, 1 Οκτωβρίου 2011, culturenow.gr «Εκπαιδευόμενοι» καλλιτέχνες στο Ιδρυμα Μιχάλης Κακογιάννης, Έκθεση έργων των μαθητών του Καλλιτεχνικού Σχολείου Γέρακα, ΤΟ ΒΗΜΑ, 28/09/2011, Ανακτήθηκε στις 26 Αυγούστου 2017 «Το Καλλιτεχνικό Σχολείο Γέρακα στην ΕΡΤ, "Καλλιτεχνικό Σχολείο Γέρακα – Το δημόσιο σχολείο, όπως μπορεί να είναι". 3 Ιουνίου 2016, Ημερίδα και workshop χορού με τον Ilya Kuznetsov, σολίστ του Ακαδημαϊκού Θεάτρου Mariinsky, στο πλαίσιο του "Έτους Ελληνορωσικής φιλίας- 2016" και του Φεστιβάλ "Λουλούδια της Ρωσίας"». Ιστοσελίδα Καλλιτεχνικού Σχολείου Κερατσινίου Δραπετσώνας Ιστοσελίδα Καλλιτεχνικού Σχολείου Αμπελοκήπων Θεσσαλονίκης Blog Καλλιτεχνικού Σχολείου Αμπελοκήπων Θεσσαλονίκης Σελίδα Συλλόγου Γονέων και Κηδεμόνων Καλλιτεχνικού Σχολείου Αμπελοκήπων Θεσσαλονίκης Ιστοσελίδα Καλλιτεχνικού Σχολείου Γέρακα Αττικής Ιστοσελίδα Καλλιτεχνικού Σχολείου Ηρακλείου Κρήτης Σελίδα σε κοινωνικά δίκτυα Καλλιτεχνικού Σχολείου Ηρακλείου Κρήτης Ιστοσελίδα Παιδαγωγικού Ινστιτούτου με αρχείο νομοθεσίας Καλλιτεχνικών Σχολείων Πανελλήνια Ένωση Γονέων Μουσικών και Καλλιτεχνικών Σχολείων Εκπαιδευτική Νομοθεσία